માનવમિત્ર, અમદાવાદ : સ્વાઈન ફ્લુનો આંતક સમગ્ર રાજ્યમાં જારી રહ્યો છે. આજે સ્વાઈન ફ્લુના કારણે વધુ ત્રણ લોકોના મોત થયા હતા. જ્યારે આજે સ્વાઈન ફ્લુના ૫૯ કેસ સપાટી ઉપર આવ્યા હતા. અમદાવાદમાં સ્વાઈન ફ્લુના નવા ૧૮ કેસ સપાટી ઉપર આવ્યા છે જ્યારે સુરતમાં ૧૦, વડોદરામાં પાંચ, ગાંધીનગર, સાબરકાંઠા અને પાટણમાં ૩-૩ નવા કેસ સપાટી ઉપર આવ્યા હતા. બીજી બાજુ સ્વાઈન ફ્લુગ્રસ્ત દર્દી હજુ પણ મોટી સંખ્યામાં સારવાર હેઠળ છે. સારવાર હેઠળ રહેલા દર્દીઓની સંખ્યા ૩૬૯ જેટલી નોંધાઈ છે.